Diari Oficial de la Generalitat Valenciana


Sumari del DOGV 8926, del 15-10-2020 (2020/8134)

Informació pública de l'expedient de modificació no substancial de l'autorització ambiental integrada de les instal·lacions de Desarrollos Alimentarios Frescos Industrial, SLU, amb emplaçament al terme municipal de Segorbe.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8926

Data del DOGV
:   15-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/8134


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de modificació no substancial de l'autorització ambiental integrada de les instal·lacions de Desarrollos Alimentarios Frescos Industrial, SLU, amb emplaçament al terme municipal de Segorbe. [2020/8134]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 076/20 IPPC, relatiu a Desarrollos Alimentarios Frescos Industrial, SLU, amb domicili a l'efecte de notificacions al carrer de Galícia, número 5, del polígon industrial L'Esperança, al terme municipal de Segorbe (Castelló), que té com a objecte la modificació no substancial de l'autorització ambiental integrada de les instal·lacions d'una indústria de fabricació i envasament de sucs i nèctars de fruites, cremes alimentoses, gaspatxo i uns altres.  
  
Peticionari: Desarrollos Alimentarios Frescos Industrial, SLU  
Emplaçament: parcel·les 5 i 159 del polígon industrial L'Esperança, del terme municipal de Segorbe (Castelló).  
Projecte: document que descriu modificacions que consisteixen en la construcció de dos depòsits d'aigua enterrats amb capacitat cadascun de 19.000 m³ en les parcel·les 163 i 164 del polígon industrial L'Esperança, de manera que els garantisca el subministrament, tot mantenint el cabal autoritzat inicialment.  
  
Cosa que es posa en general coneixement perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i particulars interessats les al·legacions que estimen convenients.  
Durant aquest termini, les persones interessades podran examinar la documentació relativa a l'expedient en el portal web «Expedients en tràmit d'informació pública (art. 30 de la Llei 6/2014)», situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç de la qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga escaient, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 24 de setembre de 2020.- El director general de Qualitat i Educació Ambiental: Joan Piquer Huerga.